Page:Whole proceedings of Jocky & Maggy's courtship (1).pdf/14

 and then gar‘d the ale gae like a rainbow frae him, as brown as wort-brose.

The hurley-burly being ended, and naething but fair words and shaking o’ hands, which was a sure sign o‘ an agreement, they began to cow their cutted lugs, and wash their sairs, a’ but Jockey's mither. who cried out, A black end to you and your wedding baith, for I hae gotten a hunder holes dung in my arse wi‘ the round heckle teeth.

Jockey answers, A e'en hand you wi’ them then, mither, ye will e'en be the better sair'd.

Up gets auld Rabby, and auld Sandy, the souter o' Seggyhole, and put every thing in order; they prapet up the bed wi’ a rake and rippling kame; the stoups being broken they made a solid foundation o’ peats, laid on the caff bed and bowsters, and Jockey and Maggy were bedet the second time.

Jockey not being used to he wi’ a naked woman, except heads and thraws wi’ mither, gets his twa hands about the  neck, and his hough out-o’er her hurdies saying, I ne'er kist wife nor lass naked before, and for fainness I’ll bite you, &c.

Naething mair remarkable happened about half a year and four oukes  when in comes Marion Mushet, rinnin barefitted and barelegged, wi’ bleart  and a watery nose, cursing and  greeting and flyting.